EE จ่อเปิด 2 โครงการใหญ่ ลุ้นรับรู้รายได้กัญชง Q2 โบรกย้ำเป้า 3 บ.
EE จ่อเปิด 2 โครงการใหญ่ เดินหน้าลุยธุรกิจกัญชง แถลงข่าว 16 มี.ค. 65 เตรียมรับรู้รายได้กัญชงไตรมาส 2/65 ฟากบล.เคจีไอ ประเมินรายได้โครงการกัญชง เห็นสัญญาณการเติบโต ให้ราคาเป้าหมาย 3 บาท
EE จ่อเปิด 2 โครงการใหญ่ เดินหน้าลุยธุรกิจกัญชง แถลงข่าว 16 มี.ค. 65 เตรียมรับรู้รายได้กัญชงไตรมาส 2/65 ฟากบล.เคจีไอ ประเมินรายได้โครงการกัญชง เห็นสัญญาณการเติบโต ให้ราคาเป้าหมาย 3 บาท
14 มี.ค. 2565

นายวรศักดิ์ เกรียงโกมล ประธานเจ้าหน้าที่บริหาร บริษัท อีเทอเนิล เอนเนอยี จำกัด (มหาชน) หรือ EE เปิดเผยว่า ทางบริษัทค่อนข้างมีความชัดเจนเกี่ยวกับการลงทุนเพื่อขยายอาณาจักรธุรกิจกัญชงอย่างครบวงจรตามแผนยุทธศาสตร์ของบริษัท โดยขณะนี้อยู่ในขั้นตอนสุดท้าย เตรียมนำเข้าเสนอต่อที่ประชุมคณะกรรมการฯ ครั้งที่ 3/2565 ซึ่งจะจัดขึ้นในวันที่ 15 มีนาคม 2565 และเตรียมจัดแถลงถึงรายละเอียดในรูปแบบออนไลน์วันที่ 16 มีนาคมนี้
โดยบริษัทจะพัฒนาธุรกิจกัญชงแบบครบวงจร ตั้งแต่ต้นน้ำถึงปลายน้ำและตั้งเป้าจะเป็นผู้ผลิตรายใหญ่ที่สุดในประเทศ แน่นอนว่าธุรกิจนี้เป็นธุรกิจใหม่ แต่ในความใหม่ก็มีโอกาสที่มากมายมหาศาล และบริษัทก็อยู่ระหว่างการเจรจาโครงการใหญ่ที่ตอบโจทย์ทางยุทธศาสตร์ในการขยายธุรกิจของบริษัท จึงศึกษาและทำการวิจัยอย่างละเอียด ซึ่งคิดว่ามีโครงการอยู่ใน Pipeline ที่จะทำให้บริษัทครอบคลุมธุรกิจกัญชงแบบครบวงจร โดยคาดว่าพร้อมจะนำเสนอต่อผู้ถือหุ้น และคาดว่าจะปิดดีลยักษ์ถึง 2 ดีล ในช่วงเดือนเมษายน ปีนี้
ด้านโปรเจกต์แรกอย่าง CW หรือ บริษัท แคนนาบิซ เวย์ จำกัด หลังจากที่บริษัทเข้าลงทุนในฟาร์มกัญชงเพียงระยะเวลาไม่กี่เดือนก็เริ่มเห็นทิศทางที่ดี บริษัทเตรียมรับรู้รายได้ก้อนโตก้อนแรกในไตรมาสที่ 2 นี้
ทั้งนี้จากการศึกษาข้อมูลโครงการและคำนวณรายได้ที่แม้ประเมินจากโครงการกัญชงแรกเพียงโครงการเดียว ได้สะท้อนให้เห็นถึงสัญญาณการเติบโตที่แข็งแกร่ง นักวิเคราะห์จาก KGI จึงให้ราคาเป้าหมายที่ 3 บาท